શહેરમાં થર્ટી ફર્સ્ટ નિમિતે બેફામ બનેલા બુટલેગરો ઉપર ખાસ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, એસીપી રાઠોડની સૂચનાથી આજી ડેમ પીઆઇ અજીતસિંહ ચાવડા અને કનકસિંહ સોલંકીની બાતમી આધારે પીએસઆઇ એમ જે રાઠોડ, શૈલેષભાઇ ભીસડીયા, મહેન્દ્રભાઈ પરમાર, શૈલેષભાઇ નેચડા, કુલદીપસિંહ જાડેજા અને ધર્મેન્દ્રસિંહ ઝાલાને સાથે રાખીને ગોંડલ ચોકડીએ માહિરાજ હોટલ પાસે વોચ ગોઠવી હતી વોચ દરમિયાન બાતમીવાળો આર જે 18 જી એ 4914 નંબરનો ટ્રક પસાર થતા તેને અટકાવી જડતી લેતા પ્રથમ અંદરથી સફેદ કલરના પાવડરના કોથળા મળી આવ્યા હતા બાદમાં તે હટાવી ચેક કરતા અંદરથી 2,08,800 રૂપિયાની 696 બોટલ દારૂ મળી આવતા હરિયાણાના ભીવાની જિલ્લાના ચાંગ ગામના હરેશ મદનલાલ શર્મા નામના ટ્રકચાલકની ધરપકડ કરી હતી પોલીસે 10 લાખનો ટ્રક અને દારૂ સહીત 12,08,800 રૂપિયાનો મુદામાલ કબ્જે કરી હરેશની પૂછપરછ કરતા આ માલ હરિયાણાના ભીવાની જિલ્લાના ભોજસિંહ જગતસિંહ પરમારે મોકલ્યો હોવાનું અને રાજકોટના જુનેદ જગને આપવાનું કબુલ્યું હતું રાજકોટ આવી ફોન કરી માલ પહોંચાડે તે પૂર્વે જ પોલીસે દબોચી લીધો હતો આજી ડેમ પોલીસે મોકલનાર અને મંગાવનાર સામે પણ ગુનો નોંધી શોધખોળ હાથ ધરી છે.